জার্মানিতে আরো পাঁচ বাংলাদেশি করোনা ভাইরাসে আক্রান্ত | সমাজ সংস্কৃতি | DW | 29.03.2020
বার্লিনে নিযুক্ত বাংলাদশি রাষ্ট্রদূত ইমতিয়াজ আহমেদ রোববার ডয়চে ভেলেকে জানান, জার্মানিতে আরো অন্তত পাঁচজন বাংলাদেশি করোনা আক্রান্ত হয়ে হাসপাতালে ভর্তি হয়েছেন৷ তিনি বলেন, ‘‘জার্মানির নর্থরাইন ওয়েস্টফেলিয়া রাজ্যের এক বাংলাদেশি বাসিন্দা বার্লিনে করোনায় আক্রান্ত হয়েছেন৷ এছাড়া রাজ্যটির ক্রেফেল্ড শহরে এক পরিবারের দুই শিশুসহ চার সদস্য করোনা ভাইরাসে আক্রান্ত হয়ে হাসপাতালে ভর্তি হয়েছেন৷''
প্রসঙ্গত, ইউরোপের কেন্দ্রের দেশ জার্মানিতে ২৫ থেকে ৩০ হাজারের মতো বাংলাদেশি নাগরিক বসবাস করছেন বলে ধারণা করা হয়৷ তাদের মধ্যে শিক্ষার্থীর সংখ্যা পাঁচ হাজারের মতো৷
এর আগে পাঁচ বাংলাদেশি করোনা ভাইরাসে আক্রান্তের খবর শনিবার ডয়চে ভেলেকে নিশ্চিত করেন গত কয়েক বছর ধরে জার্মানিতে রাষ্ট্রদূতের দায়িত্ব পালন করা ইমতিয়াজ আহমেদ৷ তিনি শনিবার বলেছিলেন, ‘‘বার্লিনে করোনা আক্রান্ত পরিবারের এক পুরুষ সদস্য নিবিড় পর্যবেক্ষণে রয়েছেন৷ তবে, সেই পরিবারের অন্য সদস্যদের অবস্থা উন্নতির দিকে৷ মিউনিখে যিনি আক্রান্ত হয়েছেন তিনি নিবিড় পর্যবেক্ষণে ছিলেন, তবে এখন তার অবস্থা উন্নতির দিকে৷ আর মুন্সটারে আক্রান্ত ব্যক্তি ‘হোম কোয়ারান্টিনে' রয়েছেন৷''
উল্লেখ্য, জার্মানিতে সরকারি হিসেবে শনিবার অবধি করোনা ভাইরাসে আক্রান্তদের সংখ্যা ৪৮,৫৮২ জন৷ আর এই ভাইরাসে অন্তত ৩২৬ জন মারা গেছেন৷ দেশটিতে করোনায় মৃত্যুর হার শূণ্য দশমিক সাত শতাংশ৷
২৬ মার্চের ছবিঘরটি দেখুন...
ভারত থেকে জার্মান নাগরিকদের ফেরালো দূতাবাস
যুদ্ধকালীন তৎপরতা
গোটা ভারত যখন লকডাউনে বাড়ির ভিতরে, দিল্লির জার্মান দূতাবাসে তখন চূড়ান্ত তৎপরতা। ভারতের বিভিন্ন প্রান্তে আটকে পড়া জার্মান নাগরিকদের উদ্ধার করেছেন দূতাবাসের কর্মীরা।
অধিকাংশই ছাত্র
জার্মান দূতাবাস জানিয়েছে, আটকে পড়া নাগরিকদের অধিকাংশই ছাত্র। তাঁদের মধ্যে একটি বড় অংশ আটকে ছিল ঋষিকেশে। বুধবার বিকেলের মধ্যে তাঁদের বিশেষ বাসে রাজধানীতে নিয়ে আসা হয়। ভারতে জার্মান রাষ্ট্রদূত ওয়াল্টার জে লিন্ডনার নিজে উপস্থিত ছিলেন দূতাবাসে।
শুধু জার্মান নন
কেবল জার্মান নাগরিকই নন, ইউরোপীয় ইউনিয়নের অন্য দেশের বেশ কিছু নাগরিককেও উদ্ধার করা হয় বলে জানিয়েছেন জার্মান দূতাবাসের মুখপাত্র।
রাতেই বিমান
বুধবার রাতেই প্রায় ৫৫০ জন নাগরিককে বিশেষ বিমানে ফ্র্যাঙ্কফুর্টের উদ্দেশে রওনা করিয়ে দেওয়া হয়। দূতাবাস জানিয়েছে, সকলেই ভাল আছেন।
এখনও লকডাউনে অনেকে আটকে
মঙ্গলবার রাতে ভারত জুড়ে ২১ দিনের লকডাউনের নির্দেশ জারি করেন প্রধানমন্ত্রী নরেন্দ্র মোদী। রাতারাতি সমস্ত পরিষেবা বন্ধ হয়ে যায়। বস্তুত, লকডাউন ঘোষণার আগেই দেশের ভিতর রেল এবং বিমান পরিষেবা কার্যত বন্ধ হয়ে গিয়েছিল। ফলে এখনও দেশের বিভিন্ন প্রান্তে আটকে আছেন বহু বিদেশি।
অনেকেই সমস্যায়
দেশের বিভিন্ন প্রান্তে বিদেশিরা সমস্যায় আছেন বলেও জানা যাচ্ছে। অনেক জায়গায় তাঁদের বাড়ি ছাড়ার নির্দেশ দিচ্ছেন বাড়িওয়ালারা।
ভারত সরকার এবং বিভিন্ন রাজ্যের প্রশাসন অবশ্য জানিয়েছে, আটকে পড়া বিদেশিদের যাতে কোনও সমস্যায় পড়তে না হয়, তার জন্য সমস্ত ব্যবস্থা নেওয়া হবে। জার্মান দূতাবাসও জানিয়েছে, লকডাউনের মধ্যে নাগরিকদের উদ্ধার করতে তাদের যথেষ্ট সমস্যা হয়েছে। তবে ভারতীয় প্রশাসন সাহায্য করেছে।
করোনা ভাইরাস: মৃত্যু হারে এত পার্থক্য কেন?
একই রোগ হলেও করোনা ভাইরাসে বিভিন্ন দেশে মৃত্যু হারে রয়েছে বিস্তর পার্থক্য৷ এর কারণ কী? কিভাবে কিছু কিছু দেশ মৃত্যুর হার কমিয়ে রাখতে সক্ষম হচ্ছে, ঠেকিয়ে রাখতে পেরেছে সংক্রমণের প্রকোপও? (28.03.2020)
করোনা ভাইরাস সংক্রমণের গতি আরো বাড়তে পারে বলে আশঙ্কা করছেন জার্মান স্বাস্থ্যমন্ত্রী৷ বৃহস্পতিবার তিনি এ প্রসঙ্গে সরকারের সার্বিক নীতি তুলে ধরেন৷ রবার্ট কখ ইনস্টিটিউটও করোনার গতি সম্পর্কে নিশ্চিত নয়৷ (26.03.2020)
কি-ওয়ার্ডস জার্মানি, বাংলাদেশি, করোনা ভাইরাস, করোনা, আক্রান্ত, দূতাবাস, শিক্ষার্থী, বার্লিন
পার্মালিংক https://p.dw.com/p/3aAkB